als_Latn dik_Latn sag_Latn
Merr fund “saga” e derbit. Pas shumë peripecive, më në fund është zyrtare: do të luhet të premten, në orën 19:00, në “Qemal Stafa”. Tirana-Partizani është spostuar me vetëm 24 orë, kjo për shkak të protestës që opozita do të zhvillojë sot.
Dy klubet e kryeqytetit njoftuan nëpërmjet faqeve të tyre zyrtare që kjo supersfidë është shtyrë vetëm me një ditë, ndonëse ekzistonte si alternativë zhvillimi i saj edhe mesjavën e ardhshme.
Pas shumë negociatash me Federatën Shqiptare të Futbollit dhe të lodhur nga shtyrjet e njëpasnjëshme, të dyja skuadrat ranë dakord që derbi i madh kryeqytetit të zhvillohet këtë të premte. Klubi bardheblu, si pritës në këtë takim, dje paradite ka dërguar një tjetër shkresë në Policinë e Shtetit.
Këta të fundit këtë herë kanë dhënë përgjigje pozitive, duke marrë kështu përsipër për sigurinë e përballjes më të rëndësishme të kampionatit shqiptar. Sakaq, me zhvillimin e ndeshjes së javës së 24-t nesër, ka ndryshime edhe për javën e 27-të.
Sektori i garave në federatë bën me dije se Teuta-Tirana dhe ElbasaniPartizani, të programuara për të dielën në orën 17:00, do të zhvillohen në fillimjavë, pra të hënën, në orën 18:00. Kjo me qëllim që ekipet kryeqytetase të kenë kohë për të përgatitur sfidat e radhës. Koha është e shkurtër në fakt, pasi janë vetëm dy ditë në dispozicion, megjithatë konsiderohet e mjaftueshme.
Prapaskenat
Ekzistonte edhe një mundësiqë ndeshja të spostohej për të mërkurën, 19 mars. Kjo natyrisht si për shkak të kalendarit, por edhe të kërkesës së Partizanit. Në rast se ndeshja do të luhej të mërkurën tjetër, atëherë më së pari federata nuk do kishte nevojë që të ndryshonte kalendarin e javës së 27-të.
Por, më shumë sesa kjo gjë, ajo çka e bën më bindëse këtë postim është fakti se klubi i Partizanit mund të mos pranojë të luajë të premten, me qëllim që të përfitojë sa më shumë nga ndeshja e radhës me Elbasanin.
Së pari, të kuqtë do mund të rikuperonin Rrahmanin, i cili është i pezulluar për kartonë dhe, në këtë rast, do të mungonte ndaj verdhebluve dhe jo në derbi. Së dyti, Partizani do kishte shansin të merrte një trepikësh (gjithnjë teorikisht, nisur nga kundërshtari i radhës) dhe të shkonte në derbi me një moral shumë më të lartë. Gjithsesi, nuk ka ende asgjë zyrtare.
als_Latn als_Latn als_Latn als_Latn als_Latn als_Latn als_Latn als_Latn als_Latn